M. Hort, poslanec: (2001-10-03):
Národná rada Slovenskej republiky uznesením č. 1382 z 11. mája 2001 pridelila vládny návrh zákona o presune niektorých pôsobností z Policajného zboru na okresné úrady a na krajské úrady na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre obranu a bezpečnosť. Uvedené výbory prerokovali predmetný návrh zákona v lehote určenej uznesením Národnej rady Slovenskej republiky. Gestorský výbor nedostal do dňa 31. augusta 2001 žiadne stanoviská poslancov Národnej rady Slovenskej republiky, ktorí nie sú členmi výborov, ktorým bol návrh zákona pridelený, oznámené v súlade s § 75 ods. 2 a § 79 zákona Národnej rady Slovenskej republiky o rokovacom poriadku Národnej rady Slovenskej republiky. Vládny návrh zákona o presune niektorých pôsobností z Policajného zboru na okresné úrady a na krajské úrady odporúčali Národnej rade Slovenskej republiky schváliť s pozmeňujúcimi a doplňujúcimi návrhmi tieto výbory Národnej rady Slovenskej republiky: Ústavnoprávny výbor Národnej rady Slovenskej republiky svojím uznesením č. 651 zo dňa 11. augusta 2001, ďalej Výbor Národnej rady Slovenskej republiky pre financie, rozpočet a menu uznesením č. 723 zo dňa 23. augusta 2001, Výbor Národnej rady Slovenskej republiky pre verejnú správu uznesením č. 317 zo dňa 21. augusta 2001 a Výbor Národnej rady Slovenskej republiky pre obranu a bezpečnosť uznesením č. 394 zo dňa 24. augusta 2001. Z uznesení výborov Národnej rady Slovenskej republiky, uvedených pod bodom III tejto správy, vyplýva 22 pozmeňujúcich návrhov, ako ich máte v spoločnej správe. O pozmeňujúcich a doplňujúcich návrhoch odporúča gestorský výbor hlasovať takto: en bloc prijať body 1, 2, 3, 4, 5, 6, 7, 8, 9, 10, 11, 12, 14, 15, 16, 19, 20, 21 a 22. En bloc neprijať body 13, 17 a 18. Gestorský výbor na základe stanovísk výborov k vládnemu návrhu zákona o presune niektorých pôsobností z Policajného zboru na okresné úrady a na krajské úrady, vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona, v súlade s § 79 ods. 4 a § 83 zákona Národnej rady Slovenskej republiky o rokovacom poriadku odporúča Národnej rade Slovenskej republiky vládny návrh zákona o presune niektorých pôsobností z Policajného zboru na okresné úrady a na krajské úrady v znení schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Súčasne ma gestorský výbor poveril predložiť návrhy podľa § 81 ods. 2 a § 83 ods. 4, § 84 ods. 2 a § 86 zákona Národnej rady Slovenskej republiky o rokovacom poriadku v znení neskorších predpisov. Predmetná spoločná správa výborov Národnej rady Slovenskej republiky o prerokovaní vládneho návrhu zákona o presune niektorých pôsobností z Policajného zboru na okresné úrady a na krajské úrady (tlač 1006a) bola schválená uznesením Výboru Národnej rady Slovenskej republiky pre verejnú správu ako gestorského výboru č. 326 zo dňa 6. septembra 2001. Žiadam vás, pán predsedajúci, aby ste otvorili rozpravu v druhom čítaní. I. Presperín, podpredseda NR SR: Ďakujem, pán poslanec. Prosím, aby ste zaujali miesto pre spravodajcov. Otváram rozpravu o tomto bode programu. Písomne nebol prihlásený nikto z poslancov. Pýtam sa, kto sa chce prihlásiť ústne. Pán poslanec Sopko. Nikto viac. Končím možnosť prihlásiť sa do rozpravy ústne. Dávam slovo pánu poslancovi Sopkovi.